Hei, olen Sid Roth!
Tervetuloa maailmaani, joka on luonnollisesti yliluonnollinen.
Vieraani oli agnostikko ja insinööri.
Hän tutki 35 vuoden ajan yli 1000:ta ihmistä, -
jotka olivat käyneet lähellä kuolemaa.
Jotkut näkivät taivaan, toiset helvetin.
Nyt hän haastaa jokaisen uskomaan kuolemanjälkeiseen elämään, -
tutkimustulostensa perusteella.
Tämä seuraavaksi.
Onko olemassa yliluonnollinen ulottuvuus, tuntematon maailma?
Voimmeko avata muinaisia yliluonnollisia salaisuuksia?
Voivatko unemme sisältää viestejä taivaasta?
Onko Jumala tuomassa parantumisaallon maapallolle?
Sid Roth on tutkinut yliluonnollista jo yli 40 vuotta.
Liity Sidin mukaan "Yliluonnollista!"-ohjelmaan.
Olen nähnyt yhä enemmän kuoleman läheltä piti-tilanteita.
John, miten määrittelet tällaisen läheltä piti-tilanteen?
Se tapahtuu, kun ihminen kuolee kliinisesti, -
esimerkiksi hänen sydämensä pysähtyy ja hänet elvytetään.
Aivokäyrät voivat pysähtyä ja ihminen kuolee, -
mutta lääketieteen avulla heidät pystytään elvyttämään.
Joskus ihminen on kuoleman rajamailla.
Yleensä he kuitenkin kertovat kokemuksistaan -
kuolemanjälkeisestä elämästä.
Olen haastatellut lääkäreitä, pankkien johtajia, professoreita, -
matkustajakoneiden lentäjiä, pastoreita, pieniä lapsia -
ihmisiä kaikista sosioekonomisista taustoista.
Heidän kertomuksensa ovat hyvin samankaltaisia.
Kirjassani yhdistin niitä Raamatun kertomuksiin taivaasta.
Tämä antaa kuvan kuolemanjälkeisestä elämästä.
Eräs asia kirjassasi hämmästytti minua, ja varmasti sinuakin.
Sokeana syntyneet ihmiset. Kerro minulle Vickystä.
Kirjassani kerron 100 kuoleman lähellä käyneen ihmisen tarinaa -
heidän näkökulmastaan ja miten ne käyvät yhteen Raamatun kanssa.
Mukana on kolmen sokean ihmisen kertomukset.
Tämä on vakuuttanut ainakin minut ja skeptikot.
Kuoleman jälkeen sokeat näkevät.
Vicky oli syntynyt sokeana. Hän joutui auto-onnettomuuteen.
Hänen sielunsa jätti hänen ruumiinsa.
Hän katseli onnettomuuspaikkaa ylhäältä käsin, mikä on yleistä.
Hänet vietiin sairaalaan ja hän katsoi sairaalavuodetta ylhäältä käsin.
Hän ei osannut selittää, mitä hän koki.
Sitten hän huomasi naisen kädessä sormuksen, joka oli hänen omansa.
Hän tunnisti sen ja pitkät hiuksensa.
Hän arveli olevansa kuollut, mutta ei tiennyt varmaksi.
Ihmiset ovat kertoneet tunteneensa olonsa eläväisemmäksi kuin koskaan.
Kuolema on itse asiassa todellisempaa kuin elämä.
Hän ei osannut kuvailla, mitä näki. Hän näki valoa, värejä ja tyhjyyttä.
Hän saapui kauniiseen vihreään puutarhaan täynnä kukkia -
ja paljon ihmisiä.
Kaikki ihmiset, kukat ja kasvit hohtivat kirkasta valoa, -
joka tuli heistä itsestään, ei heidän ulkopuoleltaan.
Hän kertoi, että tuo valo oli myös rakkautta.
Rakkaus, valo ja elämä loisti kaikesta.
On ihmeellistä, että sokeat kertovat samaa kuin näkevät ihmiset.
Taivaan valo loistaa ulos kaikesta.
Mistä sokea keksisi tuollaisen?
Täällä valo loistaa johonkin, ei jostakin.
Yleensä ihmiset kertovat tervetulo-komiteasta, -
jossa edellä menneet läheiset ja ystävät ottavat heidät vastaan.
Vicky kasvoi sokeiden lasten kodissa.
Hänen ystävänsä Debbie ja Diane olivat kuolleet 9- ja 11-vuotiaina.
Hän kohtasi heidät ja he tunnistivat toisensa ja halasivat toisiaan.
He olivat terveitä ja hyväkuntoisia.
Sitten hän näki Jeesuksen, -
joka oli kaikkia muita kirkkaampi ja täynnä rakkautta.
Hän halasi Jeesusta ja kuvaili sitä ennenkokemattomaksi.
Hän kuvaili Jeesusta sellaiseksi kuin kuvittelimme.
Jeesus sanoi: "Sinun aikasi ei ole vielä. Sinun pitää palata."
Hän palasi takaisin.
On ihmeellistä, että hän pystyi näkemään itsensä ja ystävänsä.
Vaikka hän oli sokea, hän pystyi kuvailemaan sen -
ja lastenkodin johtaja vahvisti sen.
Kirjani toisessa luvussa kerron skeptisistä lääkäreistä.
Tämä on vakuuttanut monet onkologit ja kardiologit, -
joita olet tutkinut tai haastatellut.
Kuoltuaan monet ihmiset näkevät itsensä leikkauspöydän yläpuolelta.
Eräs haastattelemani lääkäri sanoi, -
että erään potilaan sydän pysähtyi ja hän seurasi leikkausta ylhäältä käsin.
Potilas huomasi, että toinen kirurgi oli unohtanut kengänsuojukset, -
ja hän pystyi kuvailemaan kirurgin kenkiä.
Toisella potilaalla oli aivojen aneurysma.
Potilaan kehosta imettiin kaikki veri ja aivokäyrät pysäytettiin.
Hänen silmänsä ja korvansa peitettiin, jottei potilas aistisi mitään.
Potilas kuitenkin näki leikkauksen ylhäältä käsin ja pystyi kuvailemaan, -
mikä siinä meni väärin, miten hänen jalkaansa operoitiin -
ja minkälaista sahaa käytettiin. Se näytti enemmän hammasharjalta.
Eiväthän lääkärit voi käsittää tällaista.
Tästä on kirjoitettu lääketieteellisissä julkaisuissa -
Yhdysvalloissa ja Euroopassa 900 tieteellistä artikkelia.
Kuolemanjälkeisestä elämästä on siis uskomattomia todisteita.
Vieläkin ihmeellisempää on, -
että kaikilla on oma näkökulmansa ja tulkintansa.
Se on yliluonnollinen kokemus kuolemanjälkeisestä elämästä.
Siellä on kauniita vuoria ja kukkia.
Ihmiset kuitenkin kertovat kokevansa sen 50:n aistin kautta, ei viiden.
Uskon, että tämä elämä on vain varjo taivaan todellisuudesta.
Useimmat pitävät kynsin ja hampain kiinni elämästä maan päällä, -
vaikka meidän tulisikin pitää kiinni taivaasta.
Aivan!
Tauon jälkeen puhumme, miten monia todisteita on siitä, -
että taivas, Raamattu ja Jeesus ovat todellisia.
Haastattelemalla noin tuhatta ihmistä hän löysi -
samankaltaisuuksia lähes kaikkien kertomuksista, -
jotka antavat meille todellista kuvaa taivaasta.
Haluatko kuulla lisää näitä? Palaamme pian.
Yliluonnollista-ohjelma jatkuu pian.
Jumalan yliluonnollisuus ei tunne rajoja.
Nyt voit saada yliluonnollisen läpimurron milloin ja missä tahansa.
ISN-verkosto tuo ohjelmavirran 24/7 -
mobiililaitteelle tai älytelevisioon.
Voin katsoa lempiohjelmiani milloin haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Yliluonnollista-ohjelma jatkuu nyt.
Olen haastatellut monia, jotka ovat lääketieteellisesti kuolleet -
ja käyneet taivaassa.
Olet haastatellut niin monia, että olet löytänyt tiettyjä yhtäläisyyksiä.
Olen 35 vuotta tutkinut Raamattua ja näitä kokemuksia.
Haluan osoittaa niiden olevan kuin pieniä väriläiskiä isossa kuvassa, -
jota Raamattu on meille koko ajan kertonutkin.
Tätä kuvaa meidän tulee katsoa.
Yksittäiset kokemukset voi tulkita monin tavoin.
Yleisesti ihmiset kertovat irtautuvansa ruumiistaan.
He kokevat olevansa eläväisempiä kuin koskaan ennen.
He pystyvät tarkkailemaan ylhäältä käsin kuolemaan johtanutta tilannetta.
Sitten heidät viedään jonnekin.
Jotkut kuvaavat sitä tunneliksi tai poluksi.
Kun he leijuvat ruumiinsa yläpuolella, tuntevatko he pelkoa?
Eivät. - Hyvä.
Yleensä ihmiset tuntevat ennenkokematonta rauhaa.
He saapuvat paikkaan, josta eri ihmiset näkevät eri osia.
Vähän kuin jos toisit 100 ihmistä pohjois-Carolinaan, -
ja antaisit heille 5 min aikaa, jonka jälkeen heidän pitäisi kuvailla sitä.
Kaikki kuvailisivat eri asioita, mutta niistä voi luoda kokonaiskuvan.
Kirjassani yritän juurikin luoda eri kuvauksista kokonaiskuvan.
On ihmeellistä, miten monet kertoivat -
nähneensä ihmisiä valkoisissa kaavuissa.
Ne eivät ole tavallisia valkoisia kaapuja. Ne ovatkin läpikuultavia.
Uskon niiden olevan valkoisia, koska Jumalan kirkkaus hohtaa niiden läpi.
Ehkä Jeesuksen valo ja rakkaus, joiden annamme loistaa kauttamme -
mahdollistaa sen, että voimme kokea Jumalan rakkauden ja valon taivaassa
loistavan kauttamme.
Miksi lähes kaikki, joilla on ollut tällaisia kokemuksia, -
eivät olisi halunneet tulla takaisin?
Koska meidät on luotu taivaselämää varten.
Maanpäällinen elämä on väliaikainen matka.
Täällä meitä sitoo aika ja paikka.
Jeesus sanoi: "minä menen valmistamaan teille sijaa, -
minä tulen takaisin ja otan teidät tyköni...
Isäni kodissa on monta asuinsijaa." Olemme ikuisesti yhdessä.
Siellä syödään, juodaan ja juhlitaan.
Siellä on enemmän elämää kuin osasimme kuvitellakaan.
Pelkäätkö, että ihmiset haluavat jättää maanpäällisen elämän, -
kun he lukevat kirjastasi, miten ihanaa taivaassa on ja miten todellinen se on?
Itse asiassa kyllä.
Jos sinulle tulee tällaisia ajatuksia, -
muista, mitä Jumala sanoi lähes kaikille: -
"Sinun aikasi ei ole vielä. Minulla on suunnitelma sinulle."
Meidän ei tulisi koskaan ohittaa Jumalan suunnitelmaa.
Minkälaisia ruumiimme ovat taivaassa?
Entä jos menet taivaaseen, kun sinulla on kipua tai syöpä?
Monet ovat kertoneet läheisistään taivaassa.
Erään Gary-nimisen miehen ystävän pää irtosi auto-onnettomuudessa.
Hän kertoi, miten ihmeellistä oli hänen lähestyessä taivaan portteja, -
kun häntä vastaan tuli hänen ystävänsä John -
iloisena ja täysin terveenä.
Jumala pyysi Johnia viemään Garyn kaupunkikierrokselle.
Entä miehen pää?
Hänen päänsä oli paikoillaan. - Kunhan tarkistin.
Terve tarkoitti tätä.
Entä perheet?
Se on kaikkien aikojen paras jälleennäkeminen.
Tulevatko kaikki toimeen keskenään? - Kyllä. Kirjoitan tästä kirjassani.
Yhtäläistä on se, että kommunikointimme on täydellistä.
Ilmaisemme ajatukset ja tunteet kokonaisina.
Ymmärrämme toisiamme täydellisesti.
Olen kuullut, että emme puhu sanoja, vaan henkemme keskustelevat.
Voimme myös puhua ääneen. Laulamme myös lauluja.
Taivaan musiikki on ihmeellistä.
Paavali sanoi "mitä silmä ei ole nähnyt..."
Puhumattakaan taivaan väreistä. "...eikä korva kuullut..."
Betty Malz kertoi kuulleensa lauluja eri kielillä, -
mutta hän ymmärsi kaiken.
Ystäväni ja pastori, Don Piper, kertoi sen olleen kuin kuuntelisi -
1000 laulua Bachista Queeniin samanaikaisesti, -
mutta täydellisessä harmoniassa.
Se on uuden ulottuvuuden musiikkia.
Se on täynnä elämää ja seikkailua.
Siellä voi kiivetä vuoria ylös ja matkustaa rajattomasti.
Lentokapteeni Dale Black kuoli. Tässä on lehden kuva koneesta.
Kaikki menehtyivät onnettomuudessa, mutta hän heräsi henkiin.
Hän lensi kohti taivasta ja kuvaili sen kauneutta yläilmoista, -
samankaltaisesti kuin Ilmestyskirjassa 21.
Taustalla näkyi upeita lumihuippuisia vuoria.
Se oli mielenkiintoista. En ollut koskaan ennen kuullut sellaista.
Kaupungin muuri ulottui silmänkantamattomiin.
Muurien ulkopuolella oli vihreä paratiisi, -
jossa kuului vesiputousten ja suihkulähteiden solina.
Kaupungin arkkitehtuuri oli sanoinkuvailematonta.
Hän kertoi jopa arkkitehtuurin olevan yliluonnollista.
Kuuntelen ihmisten kertomuksia, -
jotka kertovat eri näkökulmista samaa, -
mitä Raamattu on aina kertonut meille.
Ihmiset kertovat usein taivaassa olevan värejä, joita ei ole maanpäällä.
Se on täysin järkeenkäypää.
Me havaitsemme värejä auringon valon heijastuksen kautta.
Taivaassa värit ovat Jumalan valon heijastumia.
Se on jotain ennennäkemätöntä.
Tauon jälkeen meillä olisi vielä niin paljon puhuttavaa.
Yksi mielenkiintoisimmista asioista, joista hän puhuu, -
on nk. elämän yhteenveto.
Tiesitkö, että jokainen meistä saa yhteenvedon elämästään?
Palaamme pian.
Yliluonnollista-ohjelma jatkuu pian.
Olemme 20 vuoden aikana löytäneet yli tuhat uutta planeettaa.
Linnunradalla on ainakin sata miljardia tähteä.
Galaksejakin on sama määrä.
Tähtiä on enemmän kuin hiekanjyviä kaikilla maailman rannoilla yhteensä.
Joka sekunti syntyy 4 800 tähteä.
Aivoissamme on keskimäärin 81 miljardia neuronia.
Kehossasi on DNA:ta yhteensä 55 miljardia kilometriä.
Se ulottuisi Plutoon ja takaisin kuusi kertaa.
Kehosi verisuonten yhteenlaskettu pituus on 100 000 kilometriä.
Se ulottuisi Maan ympäri 2,5 kertaa.
Hermoimpulssit kulkevat jopa 400 kilometrin tuntinopeutta, -
nopeammin kuin F1-auto.
Aivot suoriutuvat 38 000 biljoonasta laskutoimituksesta sekunnissa.
Maailman tehokkaimman supertietokoneen teho -
on tästä vain 0,002 prosenttia.
Onko tämä kaikki syntynyt sattumalta? Vai onko se huolellisesti suunniteltu?
Onko olemassa Luoja, jolla on suunnitelma sinulle?
Tarjoamme kirjaa, joka vastaa näihin ja muihin kysymyksiin.
Lataa ilmainen "They Thought for Themselves" -kirja -
ruudussa näkyvältä sivulta.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Ihmeet, joita näytämme ohjelmassa, hämmästyttävät ihmisiä.
Nyt katsojat saavat saman kosketuksen Jumalalta. Sinäkin voit!
ISN-sovellus tuo ohjelmavirtaa 24/7 mobiililaitteelle tai älytelevisioon.
Voit katsella huippuopettajien erikoisjaksoja -
tai kymmeniä Yliluonnollista-jaksoja.
Lataa sovellus ilmaiseksi sovelluskaupasta.
TV-aikataulu sopi vanhemmilleni. ISN seuraa minun aikatauluani.
Valmistaudu läpimurtoosi, parantumiseesi ja ihmeeseesi.
Lataa ilmainen ISN-sovellus.
Yliluonnollista-ohjelma jatkuu nyt.
John, kerro yksi kokemus, -
jolla on ollut suuri vaikutus henkilöön itseensä sekä sinuun.
Haastattelin kerran yliopiston professoria, joka oli ateisti.
Hän oli viemässä opiskelijaryhmää museokierrokselle Pariisiin.
Hänen pohjukaissuolensa alaosa repeytyi.
Yleensä siihen kuolee 5 tunnissa.
Sairaalassa ei ollut kirurgia vapaana.
9 tuntia hän oli kovissa tuskissa ja kuoli.
Yhtäkkiä hän huomasikin seisovansa sairaalavuoteen vieressä.
Hän luuli, ettei kuoleman jälkeen tapahdu mitään.
Hän seisoikin sängyn vieressä ja koki olevansa eläväisempi kuin koskaan.
Hetki sitten hän oli pahimmissa tuskissa ja nyt hänellä oli mahtava olo.
Kuolemanjälkeisessä ulottuvuudessa aika ja paikka toimivat eri tavalla.
Hän oli hämmentynyt, sillä luuli olevansa vielä elossa.
Hän yritti puhua vaimolleen, muttei tietenkään pystynyt.
Käytävällä seisoi ihmisiä, joita hän ei kunnolla nähnyt.
He sanoivat: "Howard, tule mukaan!"
Hän luuli heitä lääkäreiksi, jotka olivat viemässä häntä leikkaukseen.
Tarina on kokonaisuudessaan kirjassani. Tämä on lyhyt versio.
Hän seurasi heitä ja he johtivat hänet täydelliseen pimeyteen.
Aivan niinkuin Jeesus kuvaili.
Kun hän ymmärsi petoksen, hän yritti mennä takaisin.
He eivät päästäneet häntä, vaan pahoinpitelivät hänet.
Hän ei tiennyt kuinka kauan hän makasi siinä, miettien elämäänsä.
Hän ei ollut hyvä mies. Hän oli pet- tänyt vaimoaan, ja oli itsekeskeinen.
Hän tajusi ansaitsevansa tämän. Siinä hetkessä hän muisti laulun, -
jonka oli kuullut seurakunnassa, jonne naapuri oli hänet vienyt lapsena.
"Jeesus rakastaa minua". Hän ei muistanut laulun loppua.
Hänen sisimmästään nousi huuto: "Riittää!
Jeesus, jos olet todellinen, pelasta minut!!"
Valonsäde lävisti pimeyden ja lopulta se loisti aurinkoa kirkkaammin.
Häntä kohti ojentuivat kädet, jotka nostivat hänet ylös -
ja pitelivät häntä sylissään hänen itkiessä kuin pikkuvauva.
Hän tajusi, että se mies, jota hän oli kironnut, onkin todellinen.
Siinä enkelten läsnäollessa Howard näki yhteenvedon elämästään.
2 vuotta kokemuksen jälkeen Howard jättäytyi professorin virastaan -
ja ryhtyi pastoriksi.
Hänen vaimonsa, joka oli vielä ateisti, otti avioeron.
Hän on ollut pastorina siitä lähtien. Damaskoksen tien kaltainen tapaus.
Mikä siis on elämän yhteenveto?
Tämä on jälleen yksi yhteinen tekijä.
Jeesuksen läsnäolossa ihmiset näkevät yhteenvedon elämästään.
Mielenkiintoista on, että näet panoraamakuvan elämästäsi -
ei vain sinun, vaan ympärilläsi olevien näkökulmasta.
Howard sanoi Jeesukselle: "Ohitit elämäni tärkeimmän kohdan, -
kun sain vuoden professori-palkinnon."
Jeesus sanoi, ettei se ole tärkeää.
Hän näytti hänelle, miten hän kommunikoi opiskelijoiden kanssa -
ja mitä heidän sydämissään oli.
Jeesus näyttää meille ihmissuhteitamme.
Jeesus sanoi, että jos annat lapselle vesilasillisen, sillä on merkitystä.
Jokainen ystävällinen teko kaikuu läpi ihmiskunnan.
Niin kaikuvat myös pahat tekomme.
Minua hämmästyttää se, -
että jotkut palaavat Jumalan rakkauden läsnäolosta, -
jota he eivät halua jättää, -
mutta he eivät kuitenkaan etsi Jumalaa.
Toiset palaavat, etsivät Jumalaa, ja antavat elämänsä Jeesukselle.
Kirjani lopussa puhun taivaan palkkioista.
Tämä asia on väärinymmärretty. Elämän yhteenveto ei ole tuomio.
Jeesuskin sanoi, ettei ole mitään peitettyä, mikä ei tule paljastetuksi.
Meidän ei tulisi pelätä tätä, sillä Hän näkee jo kaiken.
Kaikki on jo paljastettu.
Emme voi kätkeytyä Jumalalta, piiloudumme vain itseltämme.
Ei ole mitään kadotustuomiota niille, jotka Kristuksessa Jeesuksessa ovat.
Olet sanonut tarpeeksi. Sinun tulisi antaa elämäsi Jumalalle nyt!
Tästä lähtien elät taivasta varten -
ja tuot taivaan maan päälle.
Hän on meidän rauhamme.
Hän yhdisti juutalaiset ja ei-juutalaiset yhdeksi ihmiseksi, -
ja mursi meitä erottavan muurin.
Hänen tarkoituksensa oli luoda -
yksi uusi ihminen.
Monet katsojat ovat kokeneet ihmeitä ja parantumisia.
Pelkäsin yliluonnollista, -
kunnes aloin katsoa ohjelmaa ja opetus-DVD:tä.
Nyt pelko on lähtenyt. Uskon saaneeni voitelun Jumalalta.
Jos ohjelma on siunannut sinua, -
kerro siitä meille osoitteessa: www.sidroth.org/praise.
Ensi jaksossa: -
Mitä tapahtuu seuraavaksi Yhdysvalloissa, Venäjällä, -
Israelissa, Koreassa ja USA:n politiikassa?
Mikä on presidentti Trumpin ja muurin tulevaisuus?
Kysyt ehkä, mitä sinulle on tiedossa ensi vuonna.
Haluatko tietää, mitä Jumala sanoo?
Lahjoituksienne ansiosta ohjelmaa voidaan esittää Israelissa -
ja jakaa Sidin evankelioivaa kirjaa juutalaisille ympäri maailman.
Suomennos: Sonja Mattayev